на Съюза. Промишлеността на Съюза работи предимно на местния си пазар, което е основната ѝ дейност. Фактът, че руските производители износители и промишлеността на Съюза могат да се конкурират на пазари на други трети държави с различни пазарни характеристики, не е пряко свързан с този анализ. По-специално, както е посочено в съображение 174, пазарът на Съюза е свиващ се пазар по отношение на потреблението на АН, което може да не е така, както твърдят производителите износители, на другите пазари. Напротив, анализът на вероятността за повторно възникване на дъмпинга включва анализ на такива фактори, като поведението на производителите износители и ценообразуването в трети държави и стимулите за пренасочване на износа към Съюза.
 (326)
 Освен това, дори ако се установи известно взаимодействие между промишлеността на Съюза и производителите износители на пазари на трети държави, не може да се счита, че това е доказателство за способността на промишлеността на Съюза да се конкурира с руските производители износители на пазари на трети държави и много по-малко на пазара на Съюза. На първо място, промишлеността на Съюза и руските производители износители са съсредоточени върху различни експортни пазари. Промишлеността на Съюза изнася за Китай, Украйна, Бразилия, Сърбия и Австралия като основни местоназначения. Както е посочено в съображение 120, Украйна и Австралия фактически са затворени за руския износ. Единственият реален обмен с продажбите на промишлеността на Съюза е в Бразилия. Въпреки това, дори там, според статистическите данни за износа (102) обемът на износа на промишлеността на Съюза представлява само около 4 % от обема на износа на руските производители износители. По-важното е, че е ясно, че промишлеността на Съюза не би могла да устои на нелоялната конкуренция на руските производители износители на пазара на Съюза, тъй като, както е посочено в заключението в съображение 169, е вероятно руските производители на АН да изнасят големи количества АН за Съюза на дъмпингови цени, ако липсват мерки на ЕС.
 (327)
 По отношение на твърдението на заинтересованите страни, че данните на Евростат не потвърждават констатациите на Комисията по отношение на местоназначенията и цените, Комисията отбеляза, че заинтересованите страни са разгледали само два от кодовете по КН, свързани с продукта, предмет на прегледа. Поради това те разгледаха само моментната картина на съответния износ на Съюза. Освен това равнището на доставка CIF на цената до местоназначението на износа, а не равнището на доставка FOB, е правилната основа за сравнение на експортните цени с цените франко завод на Съюза, тъй като цените следва да се сравняват в същата точка на доставка.
 (328)
 На последно място, руските производители износители са били силно печеливши (рентабилността варира от 24 % до 50 %), като средните им продажни цени са били 133 EUR/тон на пазари на трети държави по време на РПРП. Дори с транспортните и застрахователните разходи до Съюза (103) средната цена CIF на границата на Съюза на руските производители износители би била под равновесната цена (104) на промишлеността на Съюза. В резултат на това руските производители износители биха били рентабилни на пазара на Съюза, докато промишлеността на Съюза би покрила само разходите си. Поради това тези